BANPU:ธุรกิจถ่านหินยิ้มได้-ไฟฟ้าก็สดใสแนะนำซื้ออัพราคาเป้าหมายใหม่ 23 บาท
BANPU แนวโน้มกำไรดีขึ้นจากการปรับตัวขึ้นของราคาถ่านหินและกำไรจากที่เพิ่มขึ้นจากธุรกิจไฟฟ้า ปัจจัยผลักดันราคาหุ้นคืองบดุลที่แข็งแกร่งขึ้น บวกกับกำไรที่เพิ่มขึ้นจากธุรกิจถ่านหินตามขาขึ้นของราคาถ่านหินและธุรกิจไฟฟ้าหลังโรงไฟฟ้าหงสามีการดำเนินงานดีขึ้น แนะนำซื้ออัพราคาเป้าหมายใหม่ 23 บ.
30 ส.ค. 2559

บล.ซีไอเอ็มบี ระบุในบทวิเคราะห์วันนี้ (30 ส.ค.) ว่า บริษัท บ้านปู จำกัด (มหาชน) หรือ BANPU แนวโน้มกำไรดีขึ้นจากการปรับตัวขึ้นของราคาถ่านหินและกำไรจากที่เพิ่มขึ้นจากธุรกิจไฟฟ้า
ปัจจัยผลักดันราคาหุ้นคืองบดุลที่แข็งแกร่งขึ้น บวกกับกำไรที่เพิ่มขึ้นจากธุรกิจถ่านหินตามขาขึ้นของราคาถ่านหินและธุรกิจไฟฟ้าหลังโรงไฟฟ้าหงสามีการดำเนินงานดีขึ้น
งบดุลที่ดีและดอกเบี้ยจ่ายที่ลดลงจะเป็นปัจจัยบวกสำคัญคาดว่าอัตราส่วนหนี้สินต่อทุนสุทธิจะลดลงจากปัจจุบัน 1.4x เหลือ 0.3x ภายในปี 62  คงคำแนะนำ”ซื้อ”ที่ราคาเป้าหมายใหม่ 23 บาท ตามวิธี SOP สะท้อนการปรับเพิ่มประมาณการ กำไรต่อหุ้น 5-149% ในปี 59-62 และหนี้สินที่ลดลง  